Кукленият спектакъл "Цяло лято четох" представят в театъра | SmoyanNews — Новини от Смолян и региона
На 20 октомври /събота/ театърът в Смолян кани малчуганите в необятния свят на книгите. Ще гледате кукления спектакъл “ЦЯЛО ЛЯТО ЧЕТОХ” по текстове на Джани Родари, Астрид Линдгрен, Йордан Радичков. Ще се запознаете със забележителния г-н Бианки и неговата пътуваща библиотека. Освен, че разказва приказки по телефона, той раздава книжки и се впуска в приключения с любими герои. Докато се усетите, страница след страница, ще ви открие най-ценното приятелство – приятелството с хубавата книга.
Адаптация и режисура Елза Лалева, сценография и кукли Мартина Варийска. Спектакълът е подходящ за деца над 5 години. Продължителност около 50 минути.
Талантливите ни актриси Деси Минчева, Божана Мановска и актьорът Борис Хаджийски умело пресъздават образ след образ, а куклите оживяват в ръцете им, съобщиха от театъра.
Билети на касата на театъра всеки работен ден от 10:00 до 14:00 и от 16:00 до 18:00, както и в деня на представлението от 10:00 ч. За информация тел. 0893 338 173 и 0893 338 169